ବଲାଙ୍ଗୀର,ଫେବୃୟାରୀ ୨(ଓଡ଼ିଶା ଡ଼ଟ୍ କମ୍) ବଲାଙ୍ଗୀର ଜିଲ୍ଲାରେ ଗୁରୁବାର ଜଣେ ୱାର୍ଡ଼ ମେମ୍ବର ପ୍ରାର୍ଥୀଙ୍କୁ ହତ୍ୟା କରାଯାଇଥିବା ପୋଲିସ କହିଛି ।
ବଇରାସର ପଂଚାୟତର ୱାର୍ଡ ନଂ-୩ରେ ପ୍ରତି୍ୱନ୍ଦ୍ୱିତା କରୁଥିବା ୱାର୍ଡ଼ମେମ୍ବର ପ୍ରାର୍ଥୀ ଏକାଶିଆ ମାଝିଙ୍କୁ ନିର୍ମମ ଭାବେ ହତ୍ୟା କରାଯାଇଛି । ହତ୍ୟା ଅଭିଯୋଗରେ ପୋଲିସ ଦୁଇ ଜଣଙ୍କୁ ଗିରଫ କରିଛି ।
ପୁଇଁନ୍ତଲା ବ୍ଲକ ଏହି ୱାର୍ଡ଼ ନଂ-୩ର ୱାର୍ଡ଼ମେମ୍ବର ପଦବୀ ପାଇଁ ଥପାପାଲି ଗାଁର ଏକାଶିଆ ମାଝୀ ଓ ଭାଗିରଥି ଥପା ପ୍ରାର୍ଥୀପତ୍ର ଦ।ଖଲ କରିଥିଲେ । ଗତ କିଛିଦିନ ତଳେ ପ୍ରାର୍ଥୀପତ୍ର ଦ।ଖଲ କରିଥିବା ଉଭୟ ପ୍ରାର୍ଥୀଙ୍କ ମଧ୍ୟରେ ଝଗଡ଼ା ହୋଇଥିଲା ।
ଗତକାଲି ସକାଳେ ଏକାଶିଆ ବଜାରକୁ ଯାଇ ନଫେରିବାରୁ ତାଙ୍କୁ କେହି ଅପହରଣ କରିନେଇଥିବା ପରିବା ଲୋକେ ଥାନାରେ ଅଭିଯୋଗ କରିଥିଲେ ।
ଅପରାହ୍ନରେ ଏକ ମୁଗ ବଗିଚାରେ ନିକଟରେ ଏକାଶିଆଙ୍କ ମୃଦେହ ପଡ଼ିଥିବା ପରିବାର ଲୋକେ ଜାଣି ପୋଲିସକୁ ଖବର ଦେଇଥିଲେ ।
ବଲାଙ୍ଗୀର, ଫେବୃୟାରୀ ୨(ଓଡ଼ିଶା ଡ଼ଟ୍ କମ୍) ବଲାଙ୍ଗୀର ଜିଲ୍ଲା ପୁଇଁନ୍ତଲା ବ୍ଲକ ଅନ୍ତର୍ଗତ ଆଟଗାଁ ହାଇସ୍କୁଲରେ ମଧ୍ୟାହ୍ନ ଭୋଜନରେ ଅଣ୍ଡା ଖାଇ ପ୍ରାୟ ୪୦ରୁ ଉଦ୍ଧ୍ୱର୍ ଛାତ୍ରଛାତ୍ରୀ ଅସୁସ୍ଥ ହୋଇଛନ୍ତି ।
ଅସୁସ୍ଥ ଛାତ୍ରଛାତ୍ରୀଙ୍କୁ ବଲାଙ୍ଗୀର ଜିଲ୍ଲା ମୁଖ୍ୟ ଚିକିତ୍ସାଳୟରେ ଭର୍ତି କରାଯାଇଥିବା ବେଳେ ସେମାନଙ୍କ ସ୍ୱାସ୍ଥ୍ୟବସ୍ଥା ଠିକ୍ ଥିବା ଡ଼ାକ୍ତରଖାନା ପକ୍ଷରୁ କୁହାଯାଇଛି ।
ଅଷ୍ଟମ ଶ୍ରେଣୀର ୬୯ ଜଣ ଛାତ୍ରଛାତ୍ରୀଙ୍କୁ ଏକ ସ୍ୱଂୟସହାୟକ ଗୋଷ୍ଠୀ ମଧ୍ୟାହ୍ନଭୋଜନ ବୋ ଦାୟିତ୍ୱ ନେଇଥିବା ବେଳେ ବୁଧବାର ସେମାନଙ୍କୁ ମଧ୍ୟାହ୍ନ ଭୋଜନରେ ଅଣ୍ଡା ତରକାରୀ ଓ ଭାତ ଦି ଆଯାଇଥିଲା ।
ଏହା ଖାଇବାର କିଛି ସମୟ ପରେ ଛାତ୍ରଛାତ୍ରୀମାନେ ଅସୁସ୍ଥ ହୋଇ ବାନ୍ତି କରିଥିଲେ । ସ୍କୁଲ ଶିକ୍ଷକ ଓଗାଁ ଲୋକମାନେ ତୁରନ୍ତ ସେମାନଙ୍କୁ ଡ଼ାକ୍ତରଖାନାକୁ ଆଣିଥିଲେ ।
ତେବେ ସଂପୃକ୍ତ ସ୍ୱୟଂସହାକ ଗୋଷ୍ଠୀ ଦେଉଥିବା ଅଣ୍ଡା ଗୁଡ଼ିକ ଜବତ କରାଯାଇଥିବା ଜିଲ୍ଲା ଶିକ୍ଷା ବିଭାଗର ଜଣେ ବରିଷ୍ଠ ଅଧିକାରୀ କହିଛନ୍ତି ।
ନୂଆଦିଲ୍ଲୀ, ଜାନୁୟାରୀ ୨୭(ଓଡ଼ିଶା ଡ଼ଟ୍ କମ୍) ବଲାଙ୍ଗୀର ଜିଲ୍ଲା ଲାଠୋରରେ ନିକଟରେ ହୋଇଥିବା ଘରପୋଡ଼ି ଘଟଣା ପ୍ରତିବାରେ ଶୁକ୍ରବାର ଦିଲ୍ଲୀରେ ବିକ୍ଷୋଭ ପ୍ରଦର୍ଶନ କରାଯାଇଛି ।
ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ୟୁନାଇଟେଡ଼୍ ଦଳିତ ଛାତ୍ର ସଂଘ ପକ୍ଷରୁ ଓଡ଼ିଶା ଭବନ ସମ୍ମୁଖରେ ବିକ୍ଷୋଭ ପ୍ରଦର୍ଶନ କରାଯାଇ ଧାରଣା ଦିଆଯାଇଛି ।
ଘରପୋଡ଼ି ଘଟଣାର ନିନ୍ଦା କରିବା ସହ ଲାଠୋରରେ ଦଳିତ ମାନଙ୍କୁ ଅଧିକ କ୍ଷତିପୂରଣ ସହ ନ୍ୟାୟ ଦେବାକୁ ଛାତ୍ରଛାତ୍ରୀମାନେ ଦାବି କରିଛନ୍ତି ।
ଗତ ରବିବାର ଏକ ଦୋକାନରୁ ସାର୍ଟ କିଣିବାକୁ ନେଇ ଦୋକାନୀ ଏବଂ ସ୍ଥାନୀୟ ଜଣେ ଯୁକଙ୍କ ମଧ୍ୟରେ ବଚସା ହୋଇଥିଲା । ପରେ ଯୁବକ ଜଣକ ନିଜ ପଡ଼ାରେ ଏସଂପର୍କରେ କହିବାରୁ କିଛି ଲୋକ ଦୋକାନକୁ ଯାଇ ଗାଳିଗୁଲଜ କରିବା ସହ ଦୋକାନୀଙ୍କ ପୁଅକୁ ମାଡ଼ ମାରିଥିଲେ ।
ଏହାପରେ ଦୋକାନୀଙ୍କ ପଡ଼ାର ଲୋକମାନେ ଏକତ୍ରିତ ହୋଇ ସଂପୃକ୍ତ ଦଳିତ ଯୁବକଙ୍କ ପଡ଼ାର ପ୍ରାୟ ୩୦ରୁ ଅଧିକ ଘରେ ନିଆଁ ଲଗାଦେଇଥିଲେ ।
ଲୋକଙ୍କୁ ଅସ୍ଥାୟୀ ଶିବିରରେ ଥଇଥାନ କରାଯାଇଥିଲା । ତେବେ ଘଟଣାର ସମାଧାନ ପାଇଁ ଶାନ୍ତି କମିଟି ଗଠନ କରାଯାଇଛି ।
ବଲାଙ୍ଗୀର, ଜାନୁୟାରୀ ୨୩(ଓଡ଼ିଶା ଡ଼ଟ୍ କମ୍) ବଲାଙ୍ଗୀର ଜିଲ୍ଲା ଲାଠୋର ଠାରେ କେତେକ ଦଳିତ ଲୋକଙ୍କ ଘରପୋଡ଼ି ଘଟଣାରେ ୪୨ ଜଣଙ୍କୁ ଗିରଫ କରିଥିବା ପୋଲିସ ସୋମବାର କହିଛି ।
ରବିବାର ଏକ ଦୋକାନରୁ ସାର୍ଟ ଚୋରିକୁ ନେଇ ଦୁଇ ଜଣ ଯୁବକଙ୍କ ମଧ୍ୟରେ ପ୍ରଥମେ ଗଣ୍ଡଗୋଳ ହୋଇ ଉଗ୍ରରୂପ ଧାରଣ କରିଥିଲା ।
ଏହାକୁ ନେଇ ପଚାଶରୁ ଅଧିକ ଲୋକ ଦଳିତ ମହିଳା ଓ ଶିଶୁ ମାନଙ୍କୁ ଘରୁ ବାହାର କରି ଘରେ ନିଆଁ ଲଗାଇ ବୋ ସହ ନିଆଁ ଲିଭାଇବାକୁ ଆସିଥିବା ଅଗ୍ନିଶମ କର୍ମଚାରୀଙ୍କୁ ଭିତରକୁ ଯିବାକୁ ଦେଇନଥିଲେ ।
ତେବେ ଏହି ଘଟଣାରେ ପୋଲିସ ୪୨ ଜଣଙ୍କୁ ଗିରଫ କରିଛି ଏବଂ କ୍ଷତିଗ୍ରସ୍ତ ଲୋକଙ୍କ ରହିବା ପାଇଁ ଅସ୍ଥାୟୀ ଶିବିରର ବ୍ୟବସ୍ଥା କରାଯାଇଛି ବୋଲି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ସୋମବାର କହିଛନ୍ତି ।
ଘର ପୋଡ଼ିରେ ସଂପୃକ୍ତ ବ୍ୟକ୍ତିଙ୍କ ବିରୁଦ୍ଧରେ ଦୃଢ କାର୍ଯ୍ୟାନୁଷ୍ଠାନ ଗ୍ରହଣ କରାଯିବ, ସେ କହିଛନ୍ତି । ପରିସ୍ଥିତିକୁ ଦୃଷ୍ଟିରେ ରଖି ସେଠାରେ ଚାରି ପ୍ଲାଟୁନ ପୋଲିସ ଫୋର୍ସ ମୁତୟନ କରାଯାଇଛି ।
